“ይህን ጊዜ የምናሣልፈው የአምላክ ዕርዳታ እንዳለ ሆኖ የእኛም ጥንቃቄ ሲጨመርበት ነው” አርቲስት ሰለሞን ቦጋለ
 በአሁኑ ወቅት የተከሰተውን የኮሮና ቫይረስ ወረርሽኝ የምናልፈው ከአምላክ ዕርዳታ ጎን ለጎን የእኛም ጥንቃቄ ሲታከልበት በመሆኑ ሁላችንም ሃላፊነታችንን ልንወጣ ይገባል ሲል አርቲስት ሰለሞን ቦጋለ አሳሰበ፡፡ አርቲስት ሰለሞን ከሌሎች የኪነጥበብ ባለሙያዎች ጋር በመሆን የግንዛቤ ማስጨበጫ ሥራዎችን በማከናወን ላይ መሆኑን አስታውቋል።አርቲስት ሰለሞን ቦጋለ
ለአዲስ ዘመን እንደገለፀው፤
ህብረተሰቡ ከኮሮና ቫይረስ
ራስን እንዲጠብቅ በቂ  ባይሆንም ኪነ
ጥበባዊ የግንዛቤ ማስጨበጫ
ሥራዎችን እየሠሩ ይገኛሉ
ነገር ግን በህብረተሰቡ
ዘንድ አሁንም ሙሉ
ለሙሉ የሚያስብል ተጨባጭ
ለውጥ እየታየ አይደለም
ምክንያቱ ደግሞ ህብረተሰቡ
ይህን ክፉ በሽታ
ንቆታል ወይ ደግሞ
ተዘናግቷል ማለት ነው
ስለዚህ ገና ብዙ
መሠራት አለበት፡፡ በዚህ
ጉዳይ ግንዛቤ ያለው
ሁሉ ህብረተሰቡን ማስተማር
አለበት፡፡እኛ እንደባለሙያተኛና እንደግል
መደረግ ያለባቸውን ጥንቃቄዎች
በሙሉ ለህብረተሰቡ በማስገዘብ
ላይ እንገኛለን ያለው
አርቲስት ሰለሞን፤ ሰሞኑን
ከትራፊክ  ፖሊሶችና
ከቀይ መስቀል ጋር
በመሆን አውቶብስ ተራ፣
መርካቶ፣ ተክለ ሃይማኖት
አካባቢዎች እንዲሁም ቄራና
አካባቢው መልዕክት ማስተላለፋቸውን
ጠቁሟልአሁን ደግሞ ሕብረት ለበጎ በሚል በተቋቋመው ፋውደሽን በኩል የጽዳትና የአፍና የአፍንጫ መሸፈኛ ጨርቆችን በመግዛት ለሊስትሮና ለጎዳና ተዳዳሪዎች እንደሚያከፋፍሉ ተናግሯል። አብዛኛው ህዝብ የዕለት ጉርሱን በየቀኑ ፈላጊ በመሆኑ ዝም ብሎ ቤቱ ሲቀመጥ ለከፋ ችግር ይዳረጋል  ያለው አርቲስ ሰለሞን፣ ህብረተሰቡ ከኮሮና ቫይረስ ራሱን መከላከል እንዲችል እያዝናና ከማስተማር ጎን ለጎን ያላቸው ለሌላቸው ድጋፍ እንዲያደርጉም ጭምር መልዕክት አስተላልፏል“እኛም አርቲስቶች የህክምና ባለሙያዎችንና የመንግሥት ውሳኔዎችን ባከበረ መንገድ ኪነ ጥበባዊ ዝግጅቶችን በማቅረብ ድጋፍ ማድረግ ይኖርብናል” ብሏል።በዚህ ቀውጢ ጊዜ መረዳዳት እንጂ መጎዳዳት አያስፈልግም ያለው አርቲስት ሰለሞን ጊዜው ትርፍ የምናጋብስበት ሳይሆን ተደጋግፈንና ተዛዝነን ልናልፈው የሚገባ ወቅት ነው ሲልም አስተያየቱን አካፍሎናል።አዲስ ዘመን ሚያዚያ 9/2012በጋዜጣው ሪፖርተር